EPISTOLA XXIV. MANASSIS CAMERACENSIS AD LAMBERTUM.
LAMBERTO, Dei gratia Atrebatensium episcopo, MANASSES eadem gratia Cameracensium episcopus, salutem et mutuam dilectionem in Christo.
Amorem et fraternitatem tuam deprecor quatenus benedictionem ecclesiarum et reconciliationem per praesentem legatum mihi mittas. Ego enim instanti die dominica, Dei annuente clementia, ecclesiam consecrare disposui, et ut amicus ab amico officio nostro necessaria a te quaerere non dubitavi. Vale.